钦定古今图书集成/理学汇编/文学典/第109卷 > 许邦才
## 钦定古今图书集成/理学汇编/文学典/第109卷 > 许邦才

按《列朝诗集》：“邦才字殿卿，历城人。嘉靖癸卯解元，官
永宁知州，迁德、周二府长史。隆庆初，相周藩。六年，周
王崇易序其诗曰《梁园集》。”鲁藩观𬉼曰：“殿卿与李于
鳞同调相唱和，气格不逮。然于鳞诗多客气，而殿卿
温厚或过之。殿卿与于鳞相友善，著《海右倡和集》，因
于鳞以闻于当世。今之尊奉济南者，视殿卿直附骥”
之蝇耳，而齐、鲁间之论乃如此。于鳞与人书云：“殿卿
《海右集》属某中尉为序，不佞尝欲畀诸炎火。”元美亦
以为然。一时文士，护前树党，百年而后，海内人各有
心眼，于鳞亦无如之何也。